ඒ අනුව ෂෙල් ගෑස් සමාගමේ කොටස් 51ක් රජයට ද කොටස් 49ක් ශ්‍රී ලංකා රක්ෂණ සංස්ථාවට ද පවරා ගත් අතර ලබන 15 වැනි දින සිට ලීට්‍රෝ ගෑස් (LITRO GAS) නව වෙළෙඳ නාමය යටතේ වෙළෙඳ පොළට නිකුත් කෙරෙනු ඇත.ෂෙල් ගෑස් ලංකා සමාගම තම කොටස් රජය වෙත පවරා දීම සඳහා මුදල් අමාත්‍යාංශයේදී රජය සමඟ ඊයේ (03) ගිවිසුමකට අස්සන් තැබූ අතර නව ලීට්‍රෝ ගෑස් සමාගමේ ඉදිරි පාලන කටයුතු පවත්වාගෙන යාමට අන්තර් පාලන අධ්‍යක්ෂක මණ්ඩලයක් ද පත් කොට ඇත.එම අධ්‍යක්ෂක මණ්ඩලයේ වැඩබලන සභාපතිවරයා ලෙස ජනාධිපති අතිරේක ලේකම් ගාමිණි සෙනරත් මහතා ද ප්‍රධාන විධායක නිලධාරිවරයා ලෙස පියදාස මහතාද කුªඩාගල්ලගේ මහතා ද පත් කර තිබේ.ඉදිරි දින 15න් පසුව ජනාධිපති මහින්ද රාජපක්ෂ මහතාගේ උපදෙස් මත එහි පාලන කටයුතු සඳහා නව අධ්‍යක්ෂක මණ්ඩලයක් පත් කරන බව මුදල් හා ක්‍රම සම්පාදන අමාත්‍යාංශයේ ලේකම් පී. බී. ජයසුන්දර මහතා පැවසීය.ෂෙල් ගෑස් සමාගමේ ජාත්‍යන්තර ප්‍රතිව්‍යුහගතකරණය හේතුවෙන් එම සමාගම පසුගිය කාල සීමාව තුළ කැමැත්ත විමසා සිටි බවත් ‘මහින්ද චින්තන ජාතික ප්‍රතිපත්තිය’ යටතේ අත්‍යවශ්‍ය සේවා සැපයීමේ අවශ්‍යතාව මත මේ තීරණයට එළඹුණු බවත් ජයසුන්දර මහතා මෙහිදී ප්‍රකාශ කළේය.ෂෙල් ගෑස් සමාගමේ සියලුම සේවකයන්ට රටේ පවතින නීති රීති හා ගිවිසුම් අනුව සේවක අයිතීන් ආරක්ෂා වන අයුරින් කටයුතු කරන බවත් රජයට පවරා ගැණුනු මේ ආයතනය රටේ යහපත උදෙසා මෙහෙයවීමට වෘත්තීය සමිතීන්ගෙන් ඉල්ලා සිටින බවත් ඒ මහතා පැවසීය.රජය පාර්ශ්වයෙන් මුදල් හා ක්‍රම සම්පාදන අමාත්‍යාංශයේ ලේකම් පී. බී. ජයසුන්දර මහතා සමග ෂෙල් අන්තර්ජාතික සමාගමේ සාමාන්‍යාධිකාරී ඇන්ඩෲව් කෲව් (ඒදඤපඥඹ ඛ්පධඹඥ) මහතා ගිවිසුමට අස්සන් තැබූ අතර ජනාධිපති අතිරේක ලේකම් ගාමිණි සෙනරත් මහතා ඇතුªළු නිලධාරීහු රැසක් මේ අවස්ථාවට සහභාගී වුහ..